Jozef Kršek

Ing. Jozef Kršek (* 19. február 1939, Sasinkovo† 12. október 2021) bol slovenský poľnohospodárzootechnik, manažér, podnikateľ a tretí (riadny) minister poľnohospodárstva a výživy na Slovensku v období od 28. augusta 1991 do 24. júna 1992 (vláda Jána Čarnogurského).

Napísal knihu Roľníci v dobe socializmu: Takto sme žili, v ktorej opisuje hospodárenie JRD v období komunistického Československa.

 Životopis 
Narodil sa do roľníckej rodiny v roku 1939 v Sasinkove. Roku 1962 vyštudoval zootechniku na Vysokej škole poľnohospodárskej v Nitre. Po štúdiu pracoval na jednotnom roľníckom družstve v obci Pata, kde pôsobil ako hlavný zootechnik. Neskôr ako manažér pracoval v mnohých významných funkciách v poľnohospodárskych družstvách na Slovensku. Družstvá, ktoré viedol, dosahovali vynikajúce hospodárske výsledky. Nevstúpil do komunistickej strany, no v poľnohospodárskom prostredí bol rešpektovaným odborníkom.

6. mája 1991 bol na základe konkurzu vymenovaný za v poradí tretieho ministra povereného riadením Ministerstva pôdohospodárstva a výživy Slovenska vo vláde Jána Čarnogurského. Vo funkcii pôsobil do 24. júna 1992. Po skončení na funkcii ministra sa venoval súkromnému podnikaniu. Zomrel 12. októbra 2021.

 Dielo 


 Referencie 

Kategória:Osobnosti zo Sasinkova
Kategória:Slovenskí agronómovia
Kategória:Slovenskí spisovatelia
Kategória:Absolventi Slovenskej poľnohospodárskej univerzity v Nitre
Kategória:Ministri pôdohospodárstva a rozvoja vidieka Slovenskej republiky